CELEX: C2005/132/18
Language: el
Date: 2005-05-28 00:00:00
Title: Απόφαση του Δικαστηρίου (τέταρτο τμήμα), της 17ης Μαρτίου 2005, στην υπόθεση C-467/03 (αίτηση του Finanzgericht München για την έκδοση προδικαστικής αποφάσεως): Ikegami Electronics (Europe) GmbH κατά Oberfinanzdirktion Nürnberg («Κοινό Δασμολόγιο — Δασμολογικές κλάσεις — Δασμολογική κατάταξη συσκευής ψηφιακής εγγραφής — Κατάταξη στη Συνδυασμένη Ονοματολογία»)

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/10
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 17ης Μαρτίου 2005
   στην υπόθεση C-467/03 (αίτηση του Finanzgericht München για την έκδοση προδικαστικής αποφάσεως): Ikegami Electronics (Europe) GmbH κατά Oberfinanzdirktion Nürnberg (1)
   
   («Κοινό Δασμολόγιο - Δασμολογικές κλάσεις - Δασμολογική κατάταξη συσκευής ψηφιακής εγγραφής - Κατάταξη στη Συνδυασμένη Ονοματολογία»)
   (2005/C 132/18)
   Γλώσσα διαδικασίας: η γερμανική
   Στην υπόθεση C-467/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Finanzgericht München (Γερμανία) με απόφαση της 24ης Ιουνίου 2003, η οποία περιήλθε στο Δικαστήριο στις 6 Νοεμβρίου 2003, στο πλαίσιο της δίκης Ikegami Electronics (Europe) GmbH κατά Oberfinanzdirektion Nürnberg, το Δικαστήριο (τέταρτο τμήμα), συγκείμενο από τους K. Lenaerts (εισηγητή), πρόεδρο τμήματος, J. N. Cunha Rodrigues και E. Levits, δικαστές, γενική εισαγγελέας: J. Kokott, γραμματέας: K. Sztranc, υπάλληλος διοικήσεως, εξέδωσε στις 17 Μαρτίου 2005 απόφαση με το ακόλουθο διατακτικό:
   Μια συσκευή η οποία καταγράφει σήματα που εκπέμπουν κάμερες και, αφού τα συμπιέσει, τα αναπαράγει σε οθόνη, με σκοπό τη βιντεοπαρακολούθηση, επιτελεί ειδική λειτουργία διαφορετική από την επεξεργασία πληροφοριών υπό την έννοια της σημειώσεως 5 E του κεφαλαίου 84 της Συνδυασμένης Ονοματολογίας του Κοινού Δασμολογίου που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 2031/2001 της Επιτροπής, της 6ης Αυγούστου 2001.
   
      (1)  ΕΕ C 21 της 24.01.2004.